SET พรุ่งนี้ลุ้นไปต่อ เชื่อมี Window Dressing หนุน
บล.ฟินันเซีย ไซรัส มองแนวโน้มการลงทุนพรุ่งนี้ (25 มิ.ย.) หากไม่มีปัจจัยกดดันใหม่ๆ เข้ามาดัชนีอาจจะยังไปได้ต่อ และมีโอกาสที่จะเห็นการทำ Window Dressing ได้อีก นอกจากนี้ยังต้องจับตาสถานการณ์กรีซอีกต่อไปว่าจะบรรลุข้อตกลงได้หรือไม่ รวมถึงการแก้ปัญหาการให้ธงแดงของ ICAO พร้อมให้แนวรับ 1,500 จุด ส่วนแนวต้าน 1,520 จุด
24 มิ.ย. 2558

นายสมชาย  เอนกทวีผล ผู้อำนวยการฝ่ายวิเคราะห์หลักทรัพยื บล.ฟินันเซีย ไซรัส เปิดเผยถึงตลาดหุ้นไทยวันนี้ (24 มิ.ย.) ปรับตัวเพิ่มขึ้นสอดคล้องกับตลาดหุ้นอื่นในภูมิภาคจากเรื่องที่กรีซมีแนวโน้มเจรจาหาข้อตกลงกับเจ้าหนี้ได้ภายในสัปดาห์นี้ ทำให้นักลงทุนต่างคลายความกังวลลง ประกอบกับเริ่มมีการทำ Window Dressing ในวันนี้ทำให้ช่วยผลักดันดัชนีปรับขึ้นด้วย
แนวโน้มการลงทุนในวันพรุ่งนี้ (25 มิ.ย.) หากไม่มีปัจจัยกดดันใหม่ๆ เข้ามาดัชนีอาจจะยังไปได้ต่อ และมีโอกาสที่จะเห็นการทำ Window Dressing ได้อีก นอกจากนี้ยังต้องจับตาสถานการณ์กรีซอีกต่อไปว่าจะบรรลุข้อตกลงได้หรือไม่ รวมถึงการแก้ปัญหาการให้ธงแดงของ ICAO พร้อมให้แนวรับ 1,500 จุด ส่วนแนวต้าน 1,520 จุด
 
ที่มา: สำนักข่าวอินโฟเควสท์